[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 5.5.2010

COM(2010)225 τελικό

2010/0122 (NLE)

Πρόταση

ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ

για την τροποποίηση του κανονισμού (ΕΚ) αριθ. 329/2007 του Συμβουλίου για την επιβολή περιοριστικών μέτρων κατά της Λαϊκής Δημοκρατίας της Κορέας

EN

(υποβάλλεται από κοινού από την Επιτροπή και από την Ύπατη Εκπρόσωπο της ΕΕ για Θέματα Εξωτερικής Πολιτικής και Πολιτικής Ασφαλείας)

ΑΙΤΙΟΛΟΓΙΚΗ ΕΚΘΕΣΗ

1. Μετά τις αποφάσεις του Συμβουλίου Ασφαλείας των ΗΕ 1718 (2006) και 1874 (2009), η κοινή θέση 2009/795/ΚΕΠΠΑ και ο κανονισμός (ΕΚ) αριθ. 329/2007 του Συμβουλίου, όπως τροποποιήθηκε, προβλέπουν ορισμένα περιοριστικά μέτρα κατά της Λαϊκής Δημοκρατίας της Κορέας (εφεξής «Βόρεια Κορέα»).

2. Σύμφωνα με την κοινή θέση 2006/795/ΚΕΠΠΑ, ο κανονισμός (ΕΚ) αριθ. 329/2007 περιορίζει, ειδικότερα, την προμήθεια, πώληση ή μεταβίβαση στη Βόρεια Κορέα ορισμένων ειδών, υλικών, εξοπλισμού, αγαθών και τεχνολογίας, πέραν εκείνων που είχαν προσδιοριστεί από το Συμβούλιο Ασφαλείας των ΗΕ ή την Επιτροπή Κυρώσεων, τα οποία θα μπορούσαν να συμβάλουν στην υλοποίηση των προγραμμάτων της Βόρειας Κορέας που έχουν σχέση με τα πυρηνικά όπλα, άλλα όπλα μαζικής καταστροφής ή τους βαλλιστικούς πυραύλους. Τα είδη αυτά απαριθμούνται στο παράρτημα Ια του κανονισμού (ΕΚ) αριθ. 329/2007.

3. Λαμβανομένων υπόψη των συνεχιζόμενων δραστηριοτήτων διάδοσης πυρηνικών όπλων της Βόρειας Κορέας, ο κατάλογος των απαγορευόμενων ειδών του παραρτήματος Ια πρέπει να αναθεωρηθεί για να διατηρηθεί η πρακτική αποτελεσματικότητά του.

4. Ο σκοπός της παρούσας πρότασης είναι να ενημερωθεί το παράρτημα Ια του κανονισμού (ΕΚ) αριθ. 329/2007 του Συμβουλίου, καθώς και να εξουσιοδοτηθεί η Επιτροπή να τροποποιήσει το εν λόγω παράρτημα.

2010/0122 (NLE)

Πρόταση

ΚΑΝΟΝΙΣΜΟΣ (EΕ) ΤΟΥ ΣΥΜΒΟΥΛΙΟΥ

για την τροποποίηση του κανονισμού (ΕΚ) αριθ. 329/2007 του Συμβουλίου για την επιβολή περιοριστικών μέτρων κατά της Λαϊκής Δημοκρατίας της Κορέας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για τη λειτουργία της Ευρωπαϊκής Ένωσης, και ιδίως το άρθρο 215 παράγραφος 1,

την κοινή θέση 2006/795/ΚΕΠΠΑ για την επιβολή περιοριστικών μέτρων κατά της Λαϊκής Δημοκρατίας της Κορέας[1],

την κοινή πρόταση της Υπάτης Εκπροσώπου της ΕΕ για Θέματα Κοινής Εξωτερικής Πολιτικής και Πολιτικής Ασφαλείας και της Επιτροπής,

Εκτιμώντας τα ακόλουθα:

5. Σύμφωνα με την κοινή θέση 2006/795/ΚΕΠΠΑ, ο κανονισμός (ΕΚ) αριθ. 329/2007 περιορίζει, ειδικότερα, την προμήθεια, πώληση, μεταβίβαση ή εξαγωγή στη Λαϊκή Δημοκρατία της Κορέας (εφεξής «Βόρεια Κορέα») ορισμένων ειδών, υλικών, εξοπλισμού, αγαθών και τεχνολογίας, πέραν εκείνων που είχαν προσδιοριστεί από το Συμβούλιο Ασφαλείας των ΗΕ ή την Επιτροπή Κυρώσεων, τα οποία θα μπορούσαν να συμβάλουν στην υλοποίηση των προγραμμάτων της Βόρειας Κορέας που έχουν σχέση με τα πυρηνικά όπλα, άλλα όπλα μαζικής καταστροφής ή τους βαλλιστικούς πυραύλους.

6. Τα εν λόγω είδη απαριθμούνται στο παράρτημα Ια του κανονισμού (ΕΚ) αριθ. 329/2007 και πρέπει να αναθεωρηθούν για να διατηρηθεί η αποτελεσματικότητά τους.

7. Για λόγους σκοπιμότητας, η Επιτροπή θα πρέπει να εξουσιοδοτηθεί να προβεί στην τροποποίηση του καταλόγου απαγορευόμενων αγαθών και τεχνολογίας, βάσει πληροφοριών που παρέχουν τα κράτη μέλη.

8. Ως εκ τούτου, ο κανονισμός (ΕΚ) αριθ. 329/2007 θα πρέπει να τροποποιηθεί αναλόγως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 329/2007 τροποποιείται ως εξής:

α) Στο άρθρο 13, η παράγραφος 1 αντικαθίσταται από το ακόλουθο κείμενο:

«1. Η Επιτροπή έχει την εξουσία:

α) να τροποποιεί το παράρτημα 1α βάσει των αποφάσεων που λαμβάνει η Επιτροπή Κυρώσεων ή το Συμβούλιο Ασφαλείας των Ηνωμένων Εθνών ή βάσει των πληροφοριών που παρέχουν τα κράτη μέλη,

β) να τροποποιεί το παράρτημα II βάσει των πληροφοριών που παρέχουν τα κράτη μέλη,

γ) να τροποποιεί το παράρτημα III ώστε να καταστεί λεπτομερέστερος ή να τροποποιηθεί ο κατάλογος των αγαθών που αναγράφονται σε αυτό, ανάλογα με οποιονδήποτε ορισμό ή οποιεσδήποτε κατευθυντήριες γραμμές έχει εκδώσει η Επιτροπή Κυρώσεων, ή να προσθέτει τους αντίστοιχους κωδικούς της συνδυασμένης ονοματολογίας, όπως εκτίθενται στο παράρτημα I του κανονισμού (ΕΟΚ) αριθ. 2658/87, αν αυτό είναι αναγκαίο ή ενδεδειγμένο,

δ) να τροποποιεί το παράρτημα IV βάσει των αποφάσεων που λαμβάνει η Επιτροπή Κυρώσεων ή το Συμβούλιο Ασφαλείας των Ηνωμένων Εθνών, και

ε) να τροποποιεί τα παραρτήματα V και VI σύμφωνα με τις λαμβανόμενες αποφάσεις όσον αφορά αντιστοίχως τα παραρτήματα II, III, IV και V της κοινής θέσης 2006/795/ΚΕΠΠΑ.»

β) Το παράρτημα Ια του κανονισμού (ΕΚ) αριθ. 329/2007 τροποποιείται σύμφωνα με το παράρτημα I του παρόντος κανονισμού.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, […]

Για το Συμβούλιο

Ο Πρόεδρος […]

ΠΑΡΑΡΤΗΜΑ I

"ΠΑΡΑΡΤΗΜΑ Ια

Αγαθά και τεχνολογία που αναφέρονται στα άρθρα 2 και 3

Άλλα είδη, υλικά, εξοπλισμός, αγαθά και τεχνολογία που μπορεί να συμβάλουν στα προγράμματα της Βόρειας Κορέας που έχουν σχέση με τα πυρηνικά όπλα, άλλα όπλα μαζικής καταστροφής ή τους βαλλιστικούς πυραύλους.

1. Εκτός εάν άλλως ορίζεται, οι αριθμοί αναφοράς που χρησιμοποιούνται στη στήλη με τον τίτλο «Περιγραφή» παραπέμπουν στις περιγραφές ειδών και τεχνολογίας διπλής χρήσης που εκτίθενται στο παράρτημα Ι του κανονισμού (ΕΚ) αριθ. 428/2009.

2. Ο αριθμός αναφοράς στη στήλη με τον τίτλο «Σχετικό είδος από το παράρτημα Ι του κανονισμού (ΕΚ) αριθ. 428/2009» σημαίνει ότι τα χαρακτηριστικά του είδους που περιγράφεται στη στήλη «Περιγραφή» δεν εμπίπτουν στις παραμέτρους που καθορίζονται στην περιγραφή του κωδικού διπλής χρήσης στον οποίο γίνεται αναφορά.

3. Οι ορισμοί των όρων εντός 'μονών εισαγωγικών' περιέχονται σε τεχνική παρατήρηση του οικείου σημείου.

4. Οι ορισμοί των όρων εντός "διπλών εισαγωγικών" ευρίσκονται στο παράρτημα Ι του κανονισμού (ΕΚ) αριθ. 428/2009.

Γενικές σημειώσεις

1. Ο στόχος των απαγορεύσεων που περιλαμβάνονται στο παρόν παράρτημα δεν πρέπει να παραβιάζεται με την εξαγωγή οποιωνδήποτε μη απαγορευόμενων αγαθών (συμπεριλαμβανομένων και των εγκαταστάσεων) που περιέχουν ένα ή περισσότερα απαγορευόμενα κατασκευαστικά μέρη, όταν το απαγορευόμενο κατασκευαστικό μέρος ή μέρη αποτελούν κύριο στοιχείο των αγαθών και είναι δυνατόν να αφαιρεθούν ή να χρησιμοποιηθούν για άλλους σκοπούς.

ΣΗΜ.: Για να κριθεί κατά πόσο ένα απαγορευόμενο κατασκευαστικό μέρος ή μέρη πρέπει να θεωρούνται κύριο στοιχείο, είναι αναγκαίο να σταθμισθούν οι παράγοντες της ποσότητας, της αξίας και της τεχνογνωσίας που υπεισέρχονται καθώς και άλλες ειδικές συνθήκες που δύνανται να καταστήσουν το απαγορευόμενο κατασκευαστικό μέρος ή μέρη κύριο στοιχείο των αγαθών που παράγονται.

2. Τα αγαθά που απαριθμούνται στο παρόν παράρτημα περιλαμβάνουν τόσο νέα όσο και μεταχειρισμένα προϊόντα.

Γενική Σημείωση περί τεχνολογίας (GTN)

(Σε συνάρτηση με το τμήμα Γ.)

1. Η πώληση, η προμήθεια, η μεταφορά ή η εξαγωγή "τεχνολογίας" η οποία "απαιτείται" για την "ανάπτυξη", την "παραγωγή" ή τη "χρήση" αγαθών, των οποίων η πώληση, η προμήθεια, η μεταφορά ή η εξαγωγή απαγορεύεται στο μέρος Α (Αγαθά) παρακάτω, απαγορεύεται σύμφωνα με τις διατάξεις του τμήματος Β.

2. Η "τεχνολογία" που "απαιτείται" για την "ανάπτυξη", την "παραγωγή" ή τη "χρήση" απαγορευόμενων αγαθών, παραμένει υπό απαγόρευση ακόμα και όταν εφαρμόζεται σε μη απαγορευόμενα αγαθά.

3. Απαγορεύσεις δεν εφαρμόζονται στην "τεχνολογία" την ελάχιστη που απαιτείται για την εγκατάσταση, τη λειτουργία, τη συντήρηση (έλεγχο) και την επισκευή των προϊόντων που δεν απαγορεύονται.

4. Απαγορεύσεις στη μεταφορά "τεχνολογίας" δεν εφαρμόζονται στις πληροφορίες "ελευθέρας χρήσεως", ούτε στην "βασική επιστημονική έρευνα" ή στις ελάχιστες απαραίτητες πληροφορίες για τις αιτήσεις διπλωμάτων ευρεσιτεχνίας.

A. ΑΓΑΘΑ

ΠΥΡΗΝΙΚΑ ΥΛΙΚΑ, ΕΓΚΑΤΑΣΤΑΣΕΙΣ ΚΑΙ ΕΞΟΠΛΙΣΜΟΣ

I.A0. Αγαθά

Αριθ. | Περιγραφή | Σχετικό είδος από το παράρτημα Ι του κανονισμού (ΕΚ) αριθ. 428/2009 |

I.A0.001 | Κοίλες λυχνίες καθόδου ως εξής: α) Κοίλες λυχνίες καθόδου ιωδίου με συσκευές από αγνό πυρίτιο ή χαλαζία. β) Κοίλες λυχνίες καθόδου ουρανίου. |

I.A0.002 | Μονωτές Φαραντέι (Faraday) στην κλίμακα μήκους κύματος 500 nm – 650 nm |

I.A0.003 | Οπτικά φράγματα στην κλίμακα μήκους κύματος 500 nm – 650 nm |

I.A0.004 | Οπτικές ίνες στην κλίμακα μήκους κύματος 500 – 650 nm με αντιανακλαστικά στρώματα στην κλίμακα μήκους κύματος 500 – 650 nm και με διάμετρο πυρήνα μεγαλύτερο από 0,4 mm αλλά που δεν υπερβαίνει τα 2 mm. |

I.A0.005 | Κατασκευαστικά μέρη και εξοπλισμός δοκιμών για σκάφη πυρηνικού αντιδραστήρα, εκτός των αναφερομένων στο 0Α001, ως εξής: α) Παρεμβύσματα, β) Εσωτερικά συστατικά μέρη, γ) Εξοπλισμός σφράγισης, δοκιμών και μέτρησης. | 0A001 |

I.A0.006 | Συστήματα πυρηνικής ανίχνευσης, εκτός αυτών που αναφέρονται στο σημείο 0A001.ι ή στο σημείο 1A004.γ, για ανίχνευση, εντοπισμό ή ποσοτικοποίηση ραδιενεργών υλικών και ραδιενέργειας πυρηνικής προέλευσης και ειδικά κατασκευασμένα μέρη τους. ΣΗΜ.: Για μέσα ατομικής προστασίας βλ. σημείο I.A1.004 κατωτέρω. | 0A001.ι. 1A004.γ. |

I.A0.007 | Βαλβίδες φυσητήρων κατασκευασμένες από κράματα αλουμινίου ή ανοξείδωτο χάλυβα τύπου 304, 304L ή 316L, εκτός αυτών που αναφέρονται στο σημείο 0B001.γ.6., στο σημείο 2A226 ή στο σημείο 2B350. | 0B001.γ.6.2A226 2B350 |

I.A0.008 | Κάτοπτρα για λέιζερ, άλλα από εκείνα που προσδιορίζονται στο σημείο 6A005.ε, αποτελούμενα από υποστρώματα με συντελεστή θερμικής διαστολής 10-6 K-1 ή λιγότερο στους 20ºC (π.χ. τήγμα πυριτίας ή σάπφειρο). Σημείωση: Ο κωδικός αυτός δεν καλύπτει τα οπτικά συστήματα που έχουν σχεδιαστεί ειδικά για αστρονομικές εφαρμογές, εκτός αν τα κάτοπτρα περιέχουν τήγμα πυριτίας. | 0B001.ζ.5. 6A005.ε. |

I.A0.009 | Φακοί για λέιζερ, άλλοι από εκείνους που προσδιορίζονται στο σημείο 6A005.ε.2, αποτελούμενοι από υποστρώματα με συντελεστή θερμικής διαστολής 10-6 K-1 ή λιγότερο στους 20ºC (π.χ. τήγμα πυριτίας). | 0B001.ζ. 6A005.ε.2. |

I.A0.010 | Αγωγοί, σωληνώσεις, φλάντζες, εξαρτήματα από νικέλιο ή με επένδυση από νικέλιο ή κράμα νικελίου με κατά βάρος περιεκτικότητα σε νικέλιο άνω του 40%, εκτός εκείνων που προσδιορίζονται στο σημείο 2B350.η.1. | 2B350 |

I.A0.011 | Αντλίες κενού, εκτός αυτών που αναφέρονται στο σημείο 0B002.στ.2 ή στο σημείο 2B231, ως εξής: α) Στροβιλομοριακές αντλίες με παροχή ίση ή μεγαλύτερη των 400 l/s. β) Αντλίες κενού αρχικής εκκένωσης με παροχή ογκομετρικής απορρόφησης μεγαλύτερη των 200 m3/h. γ) Σπειροειδής ξηρός συμπιεστής με πτυσσόμενο στεγανωτικό παρέμβυσμα και σπειροειδείς ξηρές αντλίες κενού. | 0B002.στ.2. 2B231 |

I.A0.012 | Θωρακισμένα περικλείσματα για το χειρισμό, την αποθήκευση και τη μεταχείριση ραδιενεργών ουσιών (θερμές κυψέλες). | 0B006 |

I.A0.013 | "Φυσικό ουράνιο" ή "εξαντλημένο ουράνιο" ή θόριο υπό μορφή μετάλλου, κράματος, χημικής ένωσης ή συμπυκνώματος καθώς και κάθε άλλο υλικό το οποίο περιέχει ένα ή περισσότερα από τα προηγούμενα υλικά, εκτός εκείνων που καθορίζονται στο σημείο 0C001. | 0C001 |

I.A0.014 | Θάλαμοι εκτόνωσης με ικανότητα απορρόφησης έκρηξης άνω των 2,5 kg ισοδυνάμου TNT. |

ΕΙΔΙΚΑ ΥΛΙΚΑ ΚΑΙ ΣΥΝΑΦΗΣ ΕΞΟΠΛΙΣΜΟΣ

I.A1. Αγαθά

Αριθ. | Περιγραφή | Σχετικό είδος από το παράρτημα Ι του κανονισμού (ΕΚ) αριθ. 428/2009 |

I.A1.001 | Διαλύτης δις(2-αιθυλεξυλ) φωσφορικού οξέος (HDEHP ή D2HPA) (αφηρημένος χημικός αριθμός (CAS): [CAS 298 07-7] σε οποιαδήποτε ποσότητα, καθαρότητας άνω του 90 %. |

I.A1.002 | Αέριο φθορίου CAS: [7782-41-4], καθαρότητας τουλάχιστον 95 %. |

I.A1.003 | Δακτυλιοειδείς στεγανωτικοί σύνδεσμοι (φλάντζες) και παρεμβύσματα, με εσωτερική διάμετρο 400 mm ή μικρότερη, κατασκευασμένοι από ένα από τα ακόλουθα υλικά: α) συμπολυμερή φθοριούχου βινυλιδενίου διαθέτοντα 75% και άνω βήτα κρυσταλλική δομή, χωρίς επιμήκυνση, β) φθοριωμένα πολυιμίδια περιέχοντα κατά βάρος τουλάχιστον 10% συνδεδεμένου φθορίου, γ) φθοριωμένα ελαστομερή του φωσφαζενίου περιέχοντα κατά βάρος τουλάχιστον 30% συνδεδεμένου φθορίου, δ) πολυχλωροτριφθορο-αιθυλένιο (PCTFE, π.χ. Kel-F ®), ε) φθορο-ελαστομερή (π.χ. Viton ®, Tecnoflon ®), στ) πολυτετραφθοριοαιθυλαίνιο (PTFE). | 1A001 |

I.A1.004 | Μέσα ατομικής προστασίας για την ανίχνευση ακτινοβολίας πυρηνικής προέλευσης, εκτός αυτών που αναφέρονται στο σημείο 1A004.γ, συμπεριλαμβανομένων των οργάνων ατομικής δοσιμέτρησης. | 1A004.γ. |

I.A1.005 | Ηλεκτρολυτικά κύτταρα για την παραγωγή φθορίου, εκτός αυτών που αναφέρονται στο σημείο 1B225, με παραγωγική δυνατότητα ανώτερη των 100g φθορίου την ώρα. | 1B225 |

I.A1.006 | Καταλύτες, εκτός από εκείνους που προσδιορίζονται στο σημείο 1A225 ή στο σημείο 1B231, που περιέχουν λευκόχρυσο, παλλάδιο ή ρόδιο και μπορούν να χρησιμοποιηθούν για να προκαλέσουν αντιδράσεις ανταλλαγής ισοτόπων υδρογόνου μεταξύ υδρογόνου και ύδατος, για την ανάκτηση τριτίου από βαρύ ύδωρ ή για την παραγωγή βαρέος ύδατος. | 1A225 1B231 |

I.A1.007 | Αλουμίνιο και τα κράματά του, εκτός εκείνων που αναφέρονται στο σημείο 1C002β.4 ή στο σημείο 1C202.α, σε ακατέργαστη ή μη κατεργασμένη μορφή εμφανίζοντα οποιοδήποτε από τα παρακάτω χαρακτηριστικά: α) Εμφανίζοντα τελική αντίσταση εφελκυσμού 460 ΜΡα και άνω σε 293 Κ (20 °C), ή β) που διαθέτουν μέγιστη αντοχή εφελκυσμού 415 Mpa ή περισσότερο σε 298 K (25 °C). Τεχνική σημείωση: Η φράση κράματα "εμφανίζοντα" αναφέρεται σε κράματα πριν ή μετά από τη θερμική επεξεργασία τους. | 1C002.β.4. 1C202.α. |

I.A1.008 | Μαγνητικά μέταλλα, παντός τύπου και μορφής, εκτός αυτών που προσδιορίζονται στο σημείο 1C003.α., "με αρχική σχετική διαπερατότητα" 120 000 και άνω και πάχος μεταξύ 0,05 mm και 0,1 mm. Τεχνική σημείωση: Η μέτρηση της "αρχικής σχετικής διαπερατότητας" πρέπει να πραγματοποιείται σε πλήρως ανεπηγμένα υλικά. | 1C003.α. |

I.A1.009 | "Ινώδη ή νηματώδη υλικά" ή προεμποτίσματα, εκτός αυτών που αναφέρονται στα σημεία 1C010.α., 1C010.β., 1C210.α. ή 1C210.β. ως εξής: α) "Ινώδη ή νηματώδη υλικά" από αρμίδια με ένα από τα ακόλουθα χαρακτηριστικά: 1. "Ειδικό συντελεστή" ανώτερο του 10 Χ 106 m, ή 2. "Ειδική αντίσταση εφελκυσμού" ανώτερη του 17 × 104 m. β) Υαλώδη "ινώδη ή νηματώδη υλικά" με ένα από τα ακόλουθα χαρακτηριστικά: 1. "Ειδικό συντελεστή" ανώτερο του 3,18 Χ 106 m, ή 2. "Ειδική αντίσταση εφελκυσμού" ανώτερη του 76,2 × 103 m. γ) Θερμοσκληρική ρητίνη εμποτισμένη με συνεχή "στημόνια", "πιλήματα", "τέλματα" ή "ταινίες" πλάτους 15 mm το πολύ (προεμποτίσματα), από ανθρακούχα ή υαλώδη "ινώδη ή νηματώδη υλικά", άλλα από εκείνα που προσδιορίζονται στο σημείο I.A1.010.α. κατωτέρω. | 1C010.α 1C010.β. 1C210.α. 1C210.β. |

δ) Ανθρακούχα "ινώδη ή νηματώδη υλικά": ε) Συνεχή "στημόνια", "πιλήματα", "τέλματα" ή "ταινίες" εμποτισμένα με θερμοσκληρυνόμενη ρητίνη, από ανθρακούχα "ινώδη ή νηματώδη υλικά", στ) Συνεχή "στημόνια", "πιλήματα", "τέλματα" ή "ταινίες" από πολυακρυλονιτρίλια (PAN). ζ) "Ινώδη ή νηματώδη υλικά" από π-αραμίδιο (Kevlar® και άλλα τύπου Kevlar®). |

I.A1.010 | Ίνες προ-εμποτισμένες σε φυσικές ή μη ρητίνες (προ-εμποτίσματα), μεταλλικές ίνες ή ίνες επιχρισμένες με άνθρακα (προ-μορφώματα), ή "προμορφώματα ανθρακούχων ινών", ως εξής: α) κατασκευασμένες από "ινώδη ή νηματώδη υλικά" όπως προσδιορίζονται στο σημείο I.A1.009 παραπάνω, β) "ινώδη ή νηματώδη υλικά" (προεμποτίσματα) με μήτρα εποξεικής ρητίνης εμποτισμένης με άνθρακα που προσδιορίζονται στα σημεία 1C010.α, 1C010.β ή 1C010.γ., για την επισκευή τμημάτων αεροσκαφών ή ελασμάτων, στα οποία το μέγεθος των επιμέρους φύλλων του προεμποτίσματος δεν υπερβαίνει τα 50 cm × 90 cm, γ) προεμποτίσματα που προσδιορίζονται στα σημεία 1C010.α., 1C010.β. ή 1C010.γ., εμποτισμένα με φαινολικές ή εποξεικές ρητίνες και σημείο υαλώδους μετάπτωση (Τg) κάτω των 433 Κ (160 °C) και θερμοκρασία ωρίμανσης κάτω του σημείου υαλώδους μετάπτωσης. | 1C010 1C210 |

I.A1.011 | Σύνθετα κεραμικού ενισχυμένου με πυριτιούχα καρβίδια χρησιμοποιούμενα σε ρύγχη οχημάτων επαναφοράς, ακροφύσια χρησιμοποιούμενα σε "βλήματα", εκτός εκείνων που αναφέρονται στο σημείο 1C107. | 1C107 |

I.A1.012 | Δεν χρησιμοποιείται |

I.A1.013 | Ταντάλιο, καρβίδιο, καρβίδιο του βολφραμίου και κράματα, εκτός εκείνων που προσδιορίζονται στο σημείο 1C226, με τα ακόλουθα χαρακτηριστικά: α) Σε μορφές με κοίλη κυλινδρική ή σφαιρική συμμετρία (περιλαμβανομένων και κυλινδρικών τμημάτων) εσωτερικής διαμέτρου μεταξύ των 50 mm και 300 mm· και β) Μάζα άνω των 5 kg. | 1C226 |

I.A1.014 | "Στοιχειακές σκόνες" κοβαλτίου, νεοδυμίου ή σαμαρίου ή κράματα ή μίγματα των στοιχείων αυτών με κατά βάρος περιεκτικότητα τουλάχιστον 20% σε κοβάλτιο, νεοδύμιο ή σαμάριο, με μέγεθος σωματιδίων κάτω των 200 µm. Τεχνική σημείωση: "Στοιχειακή σκόνη" σημαίνει σκόνη ενός στοιχείου υψηλής καθαρότητας. |

I.A1.015 | Καθαρό φωσφορικό τριβουτύλιο (TBP) [αριθ. CAS 126-73-8] ή οποιοδήποτε μίγμα με κατά βάρος περιεκτικότητα σε ΤΒP άνω του 5%. |

I.A1.016 | Χάλυβας μαρτενγήρανσης, εκτός αυτού που αναφέρεται στο σημείο 1C116 ή στο σημείο 1C216 Τεχνική σημείωση: 1. Η φράση χάλυβας μαρτενγήρανσης "εμφανίζων" αναφέρεται σε χάλυβα μαρτενγήρανσης πριν ή μετά από τη θερμική επεξεργασία. 2. Οι χάλυβες μαρτενσικής γήρανσης είναι χαλυβοκράματα γενικά χαρακτηριζόμενα από υψηλή περιεκτικότητα σε νικέλιο, πολύ χαμηλή περιεκτικότητα σε άνθρακα και χρήση υποκατάστατων στοιχείων ή ιζημάτων για την ενίσχυση του κράματος και την σκλήρυνσή του με γήρανση. | 1C116 1C216 |

I.A1.017 | Μέταλλα, σκόνες μετάλλων και υλικά ως εξής: α) Βολφράμιο και κράματα βολφραμίου, εκτός εκείνων που προσδιορίζονται στο σημείο 1C117, υπό μορφή ομοιόμορφων σφαιρικών ή κονιορτοποιημένων σωματιδίων με διάμετρο ίση μέ 500μm (μικρομέτρων) ή μικρότερη, με κατά βάρος περιεκτικότητα σε βολφράμιο 97% ή μεγαλύτερη, β) Μολυβδαίνιο και κράματα μολυβδαινίου, εκτός εκείνων που προσδιορίζονται στο σημείο 1C117, υπό μορφή ομοιόμορφων σφαιρικών ή κονιορτοποιημένων σωματιδίων με διάμετρο ίση με 500 μm ή μικρότερη, με κατά βάρος περιεκτικότητα σε βολφράμιο 97% ή μεγαλύτερη, γ) Υλικά βολφραμίου υπό μορφή στερεού σώματος, εκτός εκείνων που προσδιορίζονται στα σημεία 1C226, αποτελούμενα από τα ακόλουθα υλικά: 1. Βολφράμιο και κράματα βολφραμίου, με κατά βάρος περιεκτικότητα σε βολφράμιο 97% ή περισσότερο, 2. Βολφράμιο στο οποίο έχει διεισδύσει χαλκός, με κατά βάρος περιεκτικότητα σε βολφράμιο 80% ή περισσότερο ή 3. Βολφράμιο στο οποίο έχει διεισδύσει χαλκός με κατά βάρος περιεκτικότητα σε βολφράμιο 80% ή περισσότερο. | 1C117 1C226 |

I.A1.018 | Μαλακά μαγνητικά κράματα, εκτός εκείνων που προσδιορίζονταιστο σημείο 1C003, με την ακόλουθη χημική σύνθεση: α) με περιεκτικότητα σε σίδηρο μεταξύ 30% και 60%, και β) με περιεκτικότητα σε κοβάλτιο μεταξύ 40% και 60%. | 1C003 |

I.A1.019 | Δεν χρησιμοποιείται |

I.A1.020 | Γραφίτης, εκτός εκείνου που προσδιορίζεται στο σημείο 0C004 ή στο σημείο 1C107.α, που προορίζεται, βάσει σχεδιασμού ή προδιαγραφών, για χρήση σε μηχανήματα μορφοποίησης με ηλεκτρική εκκένωση (EDM). | 0C004 1C107α |

ΕΠΕΞΕΡΓΑΣΙΑ ΥΛΙΚΩΝ

I.A2. Αγαθά

Αριθ. | Περιγραφή | Σχετικό είδος από το παράρτημα Ι του κανονισμού (ΕΚ) αριθ. 428/2009 |

I.A2.001 | Συστήματα δονητικών δοκιμών, εξοπλισμός και σχετικά κατασκευαστικά μέρη, εκτός εκείνων που αναφέρονται στο σημείο 2Β116: α) Συστήματα δονητικών δοκιμών με τεχνικές ανάδρασης ή κλειστού βρόχου, που περιέχουν μονάδα ψηφιακού ελέγχου ικανά να δονούν συστήματα με επιτάχυνση τουλάχιστον 0,1 g rms σε συχνότητα μεταξύ 0,1 Hz και 2 kHz και να ασκούν δυνάμεις τουλάχιστον 50 kN, μετρούμενες "επί ελευθέρου πάγκου", β) Μονάδες ψηφιακού ελέγχου, σε συνδυασμό με ειδικά σχεδιασμένο λογισμικό δονητικών δοκιμών, με εύρος ζώνης πραγματικού χρόνου άνω των 5 kHz, σχεδιασμένοι για χρήση με τα συστήματα δονητικών δοκιμών που καθορίζονται στο σημείο α., Τεχνική σημείωση: Ως «εύρος ζώνης πραγματικού χρόνου» νοείται ο ανώτατος ρυθμός με τον οποίο η μονάδα ελέγχου μπορεί να εκτελέσει πλήρεις κύκλους δειγματοληψίας, επεξεργασίας δεδομένων και διαβίβασης σημάτων ελέγχου. | 2B116 |

γ) Δονητές (μονάδες ταλάντωσης), με ή χωρίς συνδεδεμένο ενισχυτή, ικανοί να εξασκούν δυνάμεις τουλάχιστον 50 kN, μετρούμενες επί 'ελευθέρου πάγκου', και χρησιμοποιούμενοι σε συστήματα δονητικών δοκιμών που προσδιορίζονται στο στοιχείο α.· δ) Βοηθητικές κατασκευές διατάξεων δοκιμής και ηλεκτρονικές μονάδες, σχεδιασμένες να συνδυάζουν πολλαπλούς δονητές, σε σύστημα ικανό να εξασκεί πραγματική συνδυασμένη δύναμη τουλάχιστον 50 kN, μετρούμενη επί 'ελευθέρου πάγκου', που χρησιμοποιούνται σε συστήματα δονητικών δοκιμών που καθορίζονται στο στοιχείο α. Τεχνική σημείωση: Ως 'ελεύθερος πάγκος' νοείται επίπεδος πάγκος ή επιφάνεια, που δεν φέρει κατασκευές ή εξαρτήματα. |

I.A2.002 | Εργαλειομηχανές για τρόχισμα, εκτός εκείνων που προσδιορίζονται στο σημείο 2B001.γ. ή στο σημείο 2B201.β., που έχουν ακρίβεια τοποθέτησης με "διαθέσιμες όλες τις αντισταθμίσεις" ίση με 15 μm ή μικρότερη (καλύτερη επίδοση) σύμφωνα με το πρότυπο ISO 230/2 (1988)1 ή με εθνικά ισοδύναμα κατά μήκος οποιουδήποτε γραμμικού άξονα. 1Οι κατασκευαστές που υπολογίζουν την ακρίβεια τοποθέτησης με βάση το πρότυπο ISO 230/2 (1997) θα πρέπει να συμβουλεύονται τις αρμόδιες αρχές του κράτους μέλους όπου είναι εγκατεστημένοι. | 2B001.γ. 2B201.β. |

I.A2.002α | Δομικά μέρη και διατάξεις για ψηφιακό έλεγχο, ειδικά κατασκευασμένα για τις εργαλειομηχανές που προσδιορίζονται στα σημεία 2B001, 2B201, ή I.A2.002 ανωτέρω. |

I.A2.003 | Ζυγοσταθμιστικές μηχανές και συναφής εξοπλισμός, ως εξής: α) ζυγοσταθμιστικές μηχανές σχεδιασμένες ή τροποποιημένες για οδοντιατρικό ή άλλον ιατρικό εξοπλισμό, που έχουν όλα τα ακόλουθα χαρακτηριστικά: 1. ανίκανες να ζυγοσταθμίζουν στροφείς/συγκροτήματα με μάζα άνω των 3 kg, 2. ικανές να ζυγοσταθμίζουν στροφείς/συγκροτήματα σε ταχύτητες άνω των 12 500 rpm· 3. ικανές να διορθώνουν ανισοσταθμίσεις σε δύο ή περισσότερα επίπεδα, και 4. ικανές να ζυγοσταθμίζουν μέχρι εναπομένουσα ειδική ανισοστάθμιση 0,2 g x mm ανά kg μάζας στροφέα. β) 'ενδεικτικές κεφαλές' σχεδιασμένες ή τροποποιημένες προς χρήση με τις μηχανές που προσδιορίζονται στο σημείο α. ανωτέρω. Τεχνική σημείωση: Οι 'ενδεικτικές κεφαλές' αποκαλούνται ενίοτε και ζυγοσταθμιστικά όργανα. | 2B119 |

I.A2.004 | Τηλεχειριστές που μπορούν να χρησιμοποιηθούν για χειρισμούς εξ αποστάσεως σε εργασίες ραδιοχημικού διαχωρισμού ή θερμούς θαλάμους, εκτός εκείνων που αναφέρονται στο σημείο 2Β225, με ένα από τα ακόλουθα δύο χαρακτηριστικά: α) Ικανότητα να διαπερνούν τοιχώματα θερμών (θωρακισμένων) θαλάμων πάχους 0,3 m ή μεγαλύτερου (εργασία δια μέσου του τοιχώματος), ή β) Ικανότητα να υπερπηδούν τοιχώματα θερμών (θωρακισμένων) θαλάμων πάχους 0,3 m ή μεγαλύτερου (εργασία πάνω από το τοίχωμα). Τεχνική σημείωση: Οι τηλεχειριστές επιτυγχάνουν μεταφορά των κινήσεων του ανθρώπου-χειριστή με ένα ενεργητικό βραχίονα και μία τελική διάταξη συγκράτησης. Πρέπει να είναι του τύπου κύριος/υπηρέτης (master/slaνe) ή να ελέγχονται μέσω «joystick» ή πληκτρολογίου. | 2B225 |

I.A2.005 | Κάμινοι θερμικής κατεργασίας ελεγχόμενης ατμόσφαιρας ή κάμινοι οξείδωσης με ικανότητα λειτουργίας σε θερμοκρασίες άνω των 400 °C. Σημ.: Ο κωδικός αυτός δεν καλύπτει τις καμίνους σήραγγας με μεταφορά κυλίνδρων ή αμαξιδίων, τις καμίνους σήραγγας με ιμάντα μεταφοράς, τις ωστικές ή παλινδρομικές καμίνους που είναι ειδικά σχεδιασμένες για την παραγωγή υάλου, επιτραπέζιων κεραμικών σκευών ή δομικών κεραμικών υλικών. | 2B226 2B227 |

I.A2.006 | Δεν χρησιμοποιείται |

I.A2.007 | "Μορφοτροπείς πιέσεως", εκτός εκείνων που αναφέρονται στο σημείο 2Β230, με ικανότητα μέτρησης απόλυτων πιέσεων σε οποιοδήποτε σημείο από 0 ως 200 kPa, και με τα εξής δύο χαρακτηριστικά: α) ευαίσθητα στοιχεία κατασκευασμένα ή προστατευόμενα με επίστρωση ή κάλυψη από "υλικά που αντέχουν στο εξαχλωριούχο ουράνιο (UF6)", και β) οποιοδήποτε από τα ακόλουθα χαρακτηριστικά: 1. Πλήρη κλίμακα κάτω των 200 kPa και 'ακρίβεια' μεγαλύτερη από ± 1 % της πλήρους κλίμακας, ή 2. Πλήρη κλίμακα 200 kPa ή μεγαλύτερη και 'ακρίβεια' μεγαλύτερη από ± 2 kPa. Τεχνική σημείωση: Για τους σκοπούς του σημείου 2Β230, η 'ακρίβεια' περιλαμβάνει τη μη γραμμικότητα, την υστέρηση και την επαναληψιμότητα σε θερμοκρασία περιβάλλοντος χώρου. | 2B230 |

I.A2.008 | Κλειστός εξοπλισμός υγρού-υγρού (εκχυλιστές αναμεικτικού τύπου, παλμικές στήλες, φυγοκεντρικοί εκχυλιστές), και διανομείς υγρών, διανομείς ατμών ή συλλεκτήρες υγρών προς χρήση σε αυτές τις στήλες απόσταξης ή απορρόφησης, όπου όλες οι επιφάνειες που έρχονται σε άμεση επαφή με την (τις) υπό επεξεργασία ουσία(-ες) είναι κατασκευασμένες από οποιοδήποτε από τα ακόλουθα υλικά: α) Κράματα περιεκτικότητας άνω του 25 % σε νικέλιο και 20 % σε χρώμιο κατά βάρος, β) Φθοριούχα πολυμερή, γ) Ύαλο (περιλαμβανομένων υαλοποιημένων ή σμαλτωμένων επιχρίσεων ή υαλίνων επενδύσεων)· δ) Γραφίτη ή 'ανθρακογραφίτη', ε) Νικέλια ή κράματα περιεκτικότητας άνω του 40 % κατά βάρος σε νικέλιο, στ) ταντάλιο ή κράματα τανταλίου, ζ) Τιτάνιο ή κράματα τιτανίου, η) ζιρκόνιο ή κράματα ζιρκονίου, ή θ) Ανοξείδωτο χάλυβα. Τεχνική σημείωση: 'Ανθρακογραφίτης' είναι μια σύνθεση που αποτελείται από άμορφο άνθρακα και γραφίτη, και στην οποία η κατά βάρος περιεκτικότητα σε γραφίτη ανέρχεται σε 8 % και άνω. | 2B350.ε |

I.A2.009 | Βιομηχανικός εξοπλισμός και δομικά μέρη, διαφορετικά από τα προδιαγραφόμενα στο σημείο 2Β350.δ., ως εξής: Εναλλάκτες θερμότητας ή συμπυκνωτές, με επιφάνεια μετάδοσης θερμότητας άνω των 0,05 m2 και κάτω των 30 m2· και σωλήνες, πετάσματα, πηνία ή τρόχιλοι (πυρήνες) προς χρήση σε αυτούς τους εναλλάκτες θερμότητας ή συμπυκνωτές, όπου όλες οι επιφάνειες που έρχονται σε άμεση επαφή με το ή τα υγρά είναι κατασκευασμένες από οποιοδήποτε από τα ακόλουθα υλικά: α) κράματα με κατά βάρος περιεκτικότητα άνω του 25% σε νικέλιο και 20% σε χρώμιο, β) φθοριούχα πολυμερή, γ) ύαλο (περιλαμβανομένων υαλοποιημένων ή σμαλτωμένων επιχρίσεων ή υαλίνων επενδύσεων), δ) Γραφίτης ή 'ανθρακογραφίτης', | 2B350.δ. |

ε) νικέλια ή κράματα με κατά βάρος περιεκτικότητα άνω του 40% σε νικέλιο, στ) ταντάλιο ή κράματα τανταλίου, ζ) τιτάνιο ή κράματα τιτανίου, η) ζιρκόνιο ή κράματα ζιρκονίου, θ) καρβίδιο πυριτίου, ι) καρβίδιο του τιτανίου ή ια) ανοξείδωτο χάλυβα. Σημείωση: Το παρόν σημείο δεν καλύπτει τα ψυγεία οχημάτων Τεχνική σημείωση: Tα υλικά που χρησιμοποιούνται για τα παρεμβύσματα και τους στεγανωτικούς συνδέσμους (φλάντζες) και για άλλες λειτουργίες στεγανοποίησης δεν καθορίζουν το καθεστώς ελέγχου του εναλλάκτη θερμότητας. |

I.A2.010 | Αντλίες πολλαπλής στεγανότητας, και χωρίς σφραγίδες στεγανότητας, εκτός εκείνων που προσδιορίζονται στο σημείο 2B350.θ, κατάλληλες για διαβρωτικά υγρά ή αντλίες κενού και περιβλήματα (σώματα αντλιών), προσχηματισμένα χιτώνια περιβλημάτων, πτερωτές, ρότορες ή ακροφύσια αντλιών εκτόξευσης προς χρήση στις αντλίες αυτές, όπου όλες οι επιφάνειες που έρχονται σε άμεση επαφή με την (τις) υπό επεξεργασία (-ες) χημική(-ες) ουσία(-ες) είναι κατασκευασμένες από οποιοδήποτε από τα ακόλουθα υλικά: α. Κράματα περιεκτικότητας άνω του 25 % σε νικέλιο και 20 % σε χρώμιο κατά βάρος, β) κεραμικά, γ) σιδηρούχο σιλικόνη, δ) φθοριούχα πολυμερή, ε) ύαλο (περιλαμβανομένων υαλοποιημένων ή σμαλτωμένων επιχρίσεων ή υαλίνων επενδύσεων), στ) γραφίτη ή 'ανθρακογραφίτη', ζ) νικέλια ή κράματα με κατά βάρος περιεκτικότητα άνω του 40% σε νικέλιο, η) ταντάλιο ή κράματα τανταλίου, θ) τιτάνιο ή κράματα τιτανίου, ι) ζιρκόνιο ή κράματα ζιρκονίου, ια) νιόβιο (κολόμβιο) ή κράματα νιοβίου, ιβ) ανοξείδωτο χάλυβα, ιγ) κράματα αργιλίου, ιδ) καουτσούκ. Τεχνική σημείωση: Tα υλικά που χρησιμοποιούνται για τα παρεμβύσματα και τους στεγανωτικούς συνδέσμους (φλάντζες) και για άλλες λειτουργίες στεγανοποίησης δεν καθορίζουν το καθεστώς ελέγχου της αντλίας. Ο όρος "καουτσούκ" περιλαμβάνει όλα τα είδη φυσικού και συνθετικού καουτσούκ. | 2B350.θ |

I.A2.011 | "Φυγοκεντρικοί διαχωριστές", εκτός εκείνων που προσδιορίζονται στο σημείο 2B352.γ., με ικανότητα συνεχούς διαχωρισμού χωρίς διασπορά αερολυμάτων που είναι κατασκευασμένοι από: α) κράματα με κατά βάρος περιεκτικότητα άνω του 25 % σε νικέλιο και 20 % σε χρώμιο, β) φθοριούχα πολυμερή, γ) ύαλο (περιλαμβανομένων υαλοποιημένων ή σμαλτωμένων επιχρίσεων ή υαλίνων επενδύσεων), δ) νικέλια ή κράματα με κατά βάρος περιεκτικότητα άνω του 40 % σε νικέλιο, ε) ταντάλιο ή κράματα τανταλίου, στ) τιτάνιο ή κράματα τιτανίου, ή ζ) Ζιρκόνιο ή κράματα ζιρκονίου. Τεχνική σημείωση: Στους 'φυγοκεντρικούς διαχωριστές' συμπεριλαμβάνονται τα δοχεία ή δεξαμενές απόχυσης. | 2B352.γ. |

I.A2.012 | Φίλτρα από πυροσυσσωματωμένο μέταλλο, εκτός εκείνων που προσδιορίζονται στο σημείο 2B352.δ., από νικέλιο ή κράματα περιεκτικότητας άνω του 40 % κατά βάρος σε νικέλιο. | 2B352.δ. |

I.A2.013 | Μηχανές περιδινητικής και υδραυλικής μορφοποίησης, εκτός από εκείνες που προσδιορίζονται στα σημεία 2B009, 2B109 ή 2B209 και ειδικά σχεδιασμένα συστατικά μέρη αυτών. Τεχνική σημείωση: Για τους σκοπούς αυτού του είδους, οι μηχανές που συνδυάζουν τις λειτουργίες περιδινητικής και υδραυλικής μορφοποίησης θεωρούνται ως μηχανές υδραυλικής μορφοποίησης. | 2B009 2B109 2B209 |

I.A2.014 | Όργανα και αντιδραστήρια, εκτός εκείνων που προσδιορίζονται στο σημείο 2B352, ως εξής: α. αντιδραστήρες ζύμωσης κατάλληλοι για την καλλιέργεια παθογενών οργανισμών ή ιών ή για την παραγωγή τοξινών χωρίς την έκλυση αερολυμάτων συνολικής χωρητικότητας 10 λίτρων τουλάχιστον, β. αναδευτήρες για αντιδραστήρες ζύμωσης όπως αναφέρονται στην παράγραφο ανωτέρω, Τεχνική σημείωση: Στους ζυμωτήρες περιλαμβάνονται βιοαντιδραστήρες, χημειοστάτες και συστήματα συνεχούς ροής. γ. εργαστηριακός εξοπλισμός ως εξής: 1. εξοπλισμός αλυσιδωτής αντίδρασης πολυμεράσης (PCR). 2. εξοπλισμός γενετικής αλληλουχίας, 3. γενετικοί συνθετητές, 4. εξοπλισμός ηλεκτρομετασχηματισμού, 5. ειδικά αντιδραστήρια που συνδυάζονται με τον εξοπλισμό στο σημείο I.A2.014.γ1 – 4 ανωτέρω, δ. φίλτρα, μικρο-φίλτρα, νανοφίλτρα ή φίλτρα «ultra» που μπορούν να χρησιμοποιηθούν στη βιομηχανική βιολογία ή στην βιολογία εργαστηρίου για συνεχή διήθηση, εκτός από τα φίλτρα που έχουν σχεδιασθεί ή τροποποιηθεί ειδικά για ιατρικούς σκοπούς ή για την παραγωγή καθαρού ύδατος, καθώς και για να χρησιμοποιηθούν στο πλαίσιο έργων που υποστηρίζουν επισήμως η ΕΕ ή τα Ηνωμένα Έθνη, ε. μεγάλες φυγοκεντρικές μηχανές, ρότορες και προσαρμογείς για τέτοιες μηχανές, στ. εξοπλισμός λυοφιλίωσης. | 2B350 2B352 |

I.A2.015 | Εξοπλισμός, εκτός εκείνου που προσδιορίζεται στα σημεία 2B005, 2B105 ή 3B001.δ, για την "εναπόθεση" δομικών συνθέτων, ως εξής, και ειδικά σχεδιασμένων κατασκευαστικών μερών και εξαρτημάτων γι' αυτόν: α) εξοπλισμός χημικής εναπόθεσης ατμών (CVD), β) εξοπλισμός φυσικής εναπόθεσης ατμών (PVD), γ) εξοπλισμός εναπόθεσης μέσω θέρμανσης με επαγωγή ή ωμική αντίσταση. | 2B005, 2B105, 3B001.δ |

I.A2.016 | Ανοικτές δεξαμενές ή περιέκτες με ή χωρίς αναδευτήρες, συνολικού εσωτερικού (γεωμετρικού) όγκου άνω των 0,5 m3 (500 Lt), όπου όλες οι επιφάνειες που έρχονται σε άμεση επαφή με την(τις) υπό επεξεργασία ή περιεχόμενη(ες) χημική(ες) ουσία(ες) είναι κατασκευασμένες από οποιοδήποτε από τα ακόλουθα υλικά: α) κράματα περιεκτικότητας άνω του 25 % σε νικέλιο και 20 % σε χρώμιο κατά βάρος, β) φθοριούχα πολυμερή, γ) ύαλο (περιλαμβανομένων υαλοποιημένων ή σμαλτωμένων επιχρίσεων ή υαλίνων επενδύσεων), δ) νικέλια ή κράματα με κατά βάρος περιεκτικότητα άνω του 40% σε νικέλιο, ε) ταντάλιο ή κράματα τανταλίου, στ) τιτάνιο ή κράματα τιτανίου, ζ) ζιρκόνιο ή κράματα ζιρκονίου, η) νιόβιο (κολόμβιο) ή κράματα νιοβίου, θ) ανοξείδωτο χάλυβα, ι) ξύλο, ια) καουτσούκ. Τεχνική σημείωση: Ο όρος "καουτσούκ" περιλαμβάνει όλα τα είδη φυσικού και συνθετικού καουτσούκ. | 2B350 |

ΗΛΕΚΤΡΟΝΙΚΑ

I.A3. Αγαθά

Αριθ. | Περιγραφή | Σχετικό είδος από το παράρτημα Ι του κανονισμού (ΕΚ) αριθ. 428/2009 |

I.A3.001 | Τροφοδοτικά συνεχούς ρεύματος υψηλής τάσης, εκτός εκείνων που προσδιορίζονται στο σημείο 0B001.ι.5. ή στο σημείο 3A227, που έχουν και τα δύο ακόλουθα χαρακτηριστικά: α) μπορούν να παράγουν συνεχώς, σε χρονική περίοδο οχτώ ωρών, 20 kV ή παραπάνω με ρεύμα εξόδου 5 kW ή παραπάνω, με ή χωρίς σάρωση, και β) εμφανίζουν σταθερότητα τάσης ή ρεύματος καλύτερη από 0,1 % σε χρονική περίοδο τεσσάρων ωρών. | 0B001.ι.5. 3A227 |

I.A3.002 | Φασματογράφοι μάζας εκτός εκείνων που προσδιορίζονται στα σημεία 0B002.ζ ή 3A233, που μπορούν να μετρήσουν ιόντα μεγέθους 200 ατομικών μονάδων μάζας ή παραπάνω και οι οποίοι έχουν διακριτική ικανότητα καλύτερη από 2 μέρη στα 200, ως εξής, καθώς επίσης και πηγές ιόντων για τους φασματογράφους αυτούς: α) Επαγωγικά συζευγμένοι φασματογράφοι μάζας πλάσματος (ICP/ΜS)· β) Φασματογράφοι μάζας εκκένωσης με διαύγεια (GDMS)· γ) Φασματογράφοι μάζας με θερμικό ιονισμό (TIMS)· | 0B002.ζ 3A233 |

δ) Φασματογράφοι μάζας με βομβαρδισμό ηλεκτρονίων που έχουν θάλαμο πηγής κατασκευασμένο από, με επίστρωση, ή κάλυψη από "υλικά που αντέχουν στη διάβρωση από εξαχλωριούχο ουράνιο UF6", ε) Φασματογράφοι μάζας δέσμης μορίων, με ένα από τα ακόλουθα χαρακτηριστικά: 1. θάλαμο πηγής κατασκευασμένο από, με επίστρωση ή με κάλυψη από, ανοξείδωτο χάλυβα ή μολυβδαίνιο και εξοπλισμοί με ψυχρή παγίδα που μπορεί να ψυχθεί σε θερμοκρασία 193 K (- 80°C) ή χαμηλότερη· ή 2. θάλαμο πηγής κατασκευασμένο από, με επίστρωση ή με κάλυψη από υλικά που αντέχουν στο UF6, στ) Φασματογράφοι μάζας εξοπλισμένοι με πηγή ιόντων μικροφθορίωσης που έχουν σχεδιασθεί για ακτινίδες ή φθοριούχες ακτινίδες. |

I.A3.003 | Εναλλάκτες συχνότητας ή γεννήτριες, εκτός εκείνων που προσδιορίζονται στα σημεία 0B001.β.13 ή 3A225, καθώς και τα κατασκευαστικά στοιχεία και λογισμικά που έχουν κατασκευαστεί ειδικά για τους μετατροπείς αυτούς, με όλα τα ακόλουθα χαρακτηριστικά: α) πολυφασική έξοδο που μπορεί να αποδώσει ισχύ τουλάχιστον 40 W, β) με ικανότητα λειτουργίας σε φάσμα συχνοτήτων μεταξύ 600 και 2000 Hz, και γ) έλεγχο συχνότητας καλύτερο (χαμηλότερο) από 0,1%. Τεχνική σημείωση: 1. Οι εναλλάκτες συχνότητας είναι επίσης γνωστοί ως μετατροπείς, αναστροφείς, γεννήτριες, ηλεκτρονικός εξοπλισμός δοκιμής, πηγές ισχύος εναλλασσόμενου ρεύματος, μετάδοση κίνησης μεταβλητής ταχύτητας ή συχνότητας. 2. Η λειτουργία που προσδιορίζεται στο παρόν σημείο μπορεί να επιτευχθεί χάρη σε συγκεκριμένο εξοπλισμό που διατίθεται ως: ηλεκτρονικός εξοπλισμός δοκιμής, πηγή ισχύος εναλλασσόμενου ρεύματος, μετάδοση κίνησης μεταβλητής ταχύτητας ή συχνότητας. | 0B001.β.13. 3A225 |

I.A3.004 | Φασματογράφοι και περιθλασίμετρα, που έχουν σχεδιαστεί για την ενδεικτική δοκιμή ή ποσοτική ανάλυση της στοιχειακής σύνθεσης των μετάλλων ή των κραμάτων χωρίς χημική αποσύνθεση του υλικού. |

ΑΙΣΘΗΤΗΡΕΣ ΚΑΙ ΛΕΪΖΕΡ

I.A6. Αγαθά

Αριθ. | Περιγραφή | Σχετικό είδος από το παράρτημα Ι του κανονισμού (ΕΚ) αριθ. 428/2009 |

I.A6.001 | Ράβδοι από γρανίτη υτρίου-αργιλίου (YAG) |

I.A6.002 | Οπτικός εξοπλισμός και δομικά μέρη, εκτός εκείνων που προσδιορίζονται στο σημείο 6A002 ή στο σημείο 6A004.β, ως εξής: Υπέρυθρα οπτικά συστήματα με μήκος κύματος μεταξύ 9 μm και 17 μm και δομικά μέρη αυτών, συμπεριλαμβανομένων των δομικών μερών από τελλουριούχο κάδμιο (CdTe). | 6A002 6A004.β. |

I.A6.003 | Συστήματα διόρθωσης μετώπου κύματος, εκτός από τα οπτικά κάτοπτρα που προσδιορίζονται στα σημεία 6A004.α, 6A005.ε ή 6A005.στ, για χρήση με ακτίνα λέιζερ διαμέτρου άνω των 4 mm και ειδικά σχεδιασμένα δομικά μέρη τους, μεταξύ αυτών συστήματα ελέγχου, αισθητήρες μετώπου φάσης για "παραμορφώσιμα κάτοπτρα" συμπεριλαμβανομένων των δίμορφων κατόπτρων. | 6A004.α. 6A005.ε. 6A005.στ. |

I.A6.004 | "Λέιζερ" ιόντων αργού, εκτός εκείνων που προσδιορίζονται στα σημεία 0B001.ζ.5, 6A005 ή 6A205.α., με μέση ισχύ εξόδου μεγαλύτερη από 5 W. | 0B001.ζ.5. 6A005.α.6. 6A205.α. |

I.A6.005 | "Λέιζερ" ημιαγωγών και δομικά στοιχεία, εκτός εκείνων που προσδιορίζονται στα σημεία 0B001.ζ.5., 0B001.η.6. ή 6A005.β., ως εξής: α) Μεμονωμένα "λέιζερ" ημιαγωγών με ισχύ εξόδου άνω των 200 mW έκαστο, σε ποσότητες άνω των 100, β) Δίκτυα "λέιζερ" ημιαγωγών με ισχύ εξόδου άνω των 20 W. Σημειώσεις: 1. Τα "λέιζερ" ημιαγωγών συνήθως αποκαλούνται δίοδοι "λέιζερ". 2. Ο κωδικός αυτός δεν καλύπτει τις διόδους "λέιζερ" με μήκος κύματος 1,2 μm – 2,0 μm. | 0B001.ζ.5. 0B001.η.6. 6A005.β. |

I.A6.006 | Συντονίσιμα "λέιζερ" ημιαγωγών και συντονίσιμες συστοιχίες "λέιζερ" ημιαγωγών, εκτός εκείνων που προσδιορίζονται στα σημεία 0B001.η.6. ή 6A005.β., μήκους κύματος μεταξύ 9 µm και 17 μm, καθώς και σειρές συστοιχιών "λέιζερ" ημιαγωγών με τουλάχιστον μια συντονίσιμη συστοιχία "λέιζερ" τέτοιου μήκους κύματος. Σημ.: Τα "λέιζερ" ημιαγωγών συνήθως αποκαλούνται δίοδοι "λέιζερ". | 0B001.η.6. 6A005.β. |

I.A6.007 | "Συντονίσιμα" "λέιζερ" στερεάς κατάστασης, εκτός εκείνων που προσδιορίζονται στα σημεία 0B001.ζ.5., 0B001.η.6. ή 6A005.γ.1., και ειδικά σχεδιασμένα δομικά μέρη τους ως εξής: α) λέιζερ τιτανίου-σαπφείρου, β) λέιζερ αλεξανδρίτη. | 0B001.ζ.5. 0B001.η.6. 6A005.γ.1. |

I.A6.008 | "Λέιζερ" με προσμείξεις νεοδυμίου (διαφορετικά από υάλου), εκτός εκείνων που προσδιορίζονται στο σημείο 6A005.γ.2.β., που έχουν μήκος κύματος εξόδου άνω των 1,0 μm και μέχρι 1,1 μm, και ενέργεια εξόδου άνω των 10 J ανά παλμό. | 6A005.γ.2.β. |

I.A6.009 | Δομικά μέρη ακουστοοπτικής, ως εξής: α) λυχνίες αποτύπωσης εικόνων και συσκευές απεικόνισης στερεάς κατάστασης με ρυθμό επανάληψης ίσο ή ανώτερο από 1 kHz, β) υλικά ρυθμού επανάληψης, γ) κύτταρα POCKELS. | 6A203.β.4. |

I.A6.010 | Μηχανές λήψης ανθεκτικές στις ακτινοβολίες, εκτός εκείνων που προσδιορίζονται στο σημείο 6A203.γ., ειδικώς σχεδιασμένες ή βαθμολογημένες για να αντέχουν ολική δόση ακτινοβολίας μεγαλύτερη από 5×103 Gy(πυρίτιο) [5×106 rad (πυρίτιο)] χωρίς υποβάθμιση της λειτουργίας. Τεχνική σημείωση: Ο όρος Gy(πυρίτιο) αναφέρεται στην ενέργεια, σε joule ανά χιλιόγραμμο, που απορροφάται από αθωράκιστο δείγμα πυριτίου όταν αυτό εκτίθεται σε ιοντίζουσα ακτινοβολία. | 6A203.γ. |

I.A6.011 | Συντονίσιμοι ενισχυτές και ταλαντωτές παλμικού λέιζερ χρωστικής ουσίας, εκτός εκείνων που προσδιορίζονται στα σημεία 0B001.ζ.5, 6A005 και/ή 6A205.γ., με όλα τα ακόλουθα χαρακτηριστικά: α) Λειτουργία σε μήκος κύματος μεταξύ 300 nm και 800 nm, β) Μέση ισχύ εξόδου άνω των 10 W αλλά που δεν υπερβαίνει τα 30 W· γ) Ρυθμό επανάληψης μεγαλύτερο των 1 kHz· και δ) Πλάτος παλμού μικρότερο από 100 ns. Σημ.: Σ'αυτό το σημείο δεν υπάγονται οι μονότροποι ταλαντωτές. | 0B001.ζ.5. 6A005 6A205.γ. |

I.A6.012 | Παλμικά "λέιζερ" διοξειδίου του άνθρακα, εκτός εκείνων που προσδιορίζονται στα σημεία 0B001.η.6., 6A005.δ. ή 6A205.δ., με όλα τα ακόλουθα χαρακτηριστικά: α) Λειτουργία σε μήκος κύματος μεταξύ 9 μm και 11 μm, β) Ρυθμό επανάληψης μεγαλύτερο των 250 Hz· γ) Μέση ισχύ εξόδου άνω των 100 W αλλά που δεν υπερβαίνει τα 500 W· και δ) Πλάτος παλμού μικρότερο από 200 ns. | 0B001.η.6. 6A005.δ. 6A205.δ. |

ΑΕΡΟΝΑΥΤΙΛΙΑ ΚΑΙ ΑΕΡΟΗΛΕΚΤΡΟΝΙΚΗ

I.A7. Αγαθά

Αριθ. | Περιγραφή | Σχετικό είδος από το παράρτημα Ι του κανονισμού (ΕΚ) αριθ. 428/2009 |

I.A7.001 | Αδρανειακά συστήματα (IS) και ειδικά σχεδιασμένα δομικά στοιχεία αυτών, ως εξής: α) Συστήματα αδρανειακής πλοήγησης που έχουν εγκριθεί για χρήση στα αεροσκάφη "πολιτικής αεροπορίας" από τις αρχές πολιτικής αεροπορίας κράτους συμμετέχοντος στον διακανονισμό του Wassenaar, και ειδικά σχεδιασμένα δομικά μέρη τους, ως εξής: 1. Συστήματα αδρανειακής πλοήγησης (INS) (με καρδανική ανάρτηση ή συνδέσμους = strapdown) καθώς και αδρανειακός εξοπλισμός σχεδιασμένος για "αεροσκάφη", επίγεια οχήματα, σκάφη (επιφανείας ή υποβρύχια) ή "διαστημικά οχήματα", για τον προσανατολισμό, την καθοδήγηση, τον χειρισμό, που παρουσιάζουν οιοδήποτε από τα ακόλουθα χαρακτηριστικά, καθώς και ειδικά σχεδιασμένα δομικά στοιχεία τους: α) Σφάλμα πλοήγησης (απηλλαγμένο αδρανείας) κατόπιν κανονικής ευθυγράμμισης 0,8 ναυτικών μιλίων ανά ώρα (ν.μ./hr) 'πιθανότητα κυκλικού σφάλματος' (CEP) ή μικρότερη (καλύτερη επίδοση), ή β) Προδιαγεγραμμένα για να λειτουργούν σε μεγέθη γραμμικής επιτάχυνσης άνω των 10g., | 7A001 7A003 7A101 7A103 |

2. Υβριδικά συστήματα αδρανειακής πλοήγησης με ενσωματωμένο(α) Παγκόσμιο Δορυφορικό Σύστημα Πλοήγησης (GNSS) ή "Σύστημα(τα) Πλοήγησης βάσει Καταχωρημένων Δεδομένων" ("DBRN") για τον προσανατολισμό, την καθοδήγηση ή τον χειρισμό, κατόπιν κανονικής ευθυγράμμισης, με ακρίβεια στίγματος INS, μετά την απώλεια του GNSS ή του "DBRN" επί χρονικό διάστημα έως τέσσερα λεπτά, μικρότερη (καλύτερη επίδοση) από 10 μέτρα 'πιθανότητας κυκλικού σφάλματος' (CEP). 3. Αδρανειακός εξοπλισμός για αζιμούθιο, κατεύθυνση ή στίγμα του Βορρά, με οποιοδήποτε από τα παρακάτω χαρακτηριστικά, και ειδικά σχεδιασμένα γι’ αυτόν δομικά στοιχεία: α) σχεδιασμένος ώστε να έχει ακρίβεια προσδιορισμού αζιμούθ, κατεύθυνσης ή στίγματος του Βορρά 6 λεπτών τόξου RMS σε πλάτος 45 μοιρών· ή β) για να έχει επίπεδο κραδασμού μη λειτουργίας 900 g επί τουλάχιστον 1 msec. |

β) Συστήματα θεοδολίχων που εμπεριέχουν αδρανειακό εξοπλισμό ειδικά σχεδιασμένο για μη στρατιωτικές γεωδαιτικές εφαρμογές και σχεδιασμένο ώστε να έχει ακρίβεια προσδιορισμού αζιμούθ, κατεύθυνσης ή στίγματος του Βορρά ίση με 6 λεπτά τόξου RMS ή μικρότερη (καλύτερη επίδοση) σε πλάτος 45 μοιρών, και ειδικά σχεδιασμένα δομικά μέρη τους. γ) Αδρανειακοί ή λοιποί εξοπλισμοί που εμπεριέχουν επιταχυνσιόμετρα που προσδιορίζονται στα σημεία 7A001 ή 7A101, όπου τα επιταχυνσιόμετρα αυτά σχεδιάζονται και κατασκευάζονται ειδικά ως αισθητήρες MWD (μέτρησης κατά τη γεώτρηση) για χρήση σε εργασίες συντήρησης στο βυθό φρέατος. |

Σημ.: Οι παράμετροι των σημείων a.1. και a.2. εφαρμόζονται σε οιαδήποτε από τις ακόλουθες συνθήκες περιβάλλοντος: 1. Εισαγωγή τυχαίων κραδασμών με συνολικό μέγεθος 7,7 g rms την πρώτη μισή ώρα και συνολική διάρκεια δοκιμής μιάμιση ώρα ανά άξονα στον καθένα από τους τρεις κάθετους άξονες, όπου οι τυχαίοι κραδασμοί ανταποκρίνονται στις ακόλουθες συνθήκες: α) Σταθερή τιμή της PSD 0,04 g2/Hz σε διάστημα συχνότητας 15 έως 1000 Hz, και |

β) Η PSD μειούται με συχνότητα από 0,04 g2/Hz έως 0,01 g2/Hz σε διάστημα συχνότητας από 1.000 έως 2.000 Hz, 2. Ταχύτητα εγκάρσιας περιστροφής και εκτροπής τουλάχιστον +2,62 ακτίνια ανά δευτερόλεπτο (150 deg/s), ή 3. Σύμφωνα με τα εθνικά πρότυπα που ισοδυναμούν με τα σημεία 1. ή 2. ανωτέρω. |

Τεχνική σημείωση: 1. Το σημείο a.2. αφορά συστήματα στα οποία το INS και άλλα ανεξάρτητα βοηθήματα πλοήγησης είναι ενσωματωμένα σε μια μόνον μονάδα ώστε να επιτυγχάνονται καλύτερες επιδόσεις. 2. 'Πιθανότητα κυκλικού σφάλματος' (CEP) – Σε μια κυκλική κανονική κατανομή, η ακτίνα του κύκλου που περιέχει το 50 % των πραγματοποιούμενων μετρήσεων ή η ακτίνα του κύκλου εντός του οποίου υπάρχει 50 % πιθανότητα να βρίσκεται η πραγματική θέση. |

ΑΕΡΟΔΙΑΣΤΗΜΙΚΗ ΚΑΙ ΠΡΟΩΘΗΣΗ

I.A9. Αγαθά

Αριθ. | Περιγραφή | Σχετικό είδος από το παράρτημα Ι του κανονισμού (ΕΚ) αριθ. 428/2009 |

I.A9.001 | Εκρηκτικοί κοχλίες. |

I.A9.002 | Κινητήρες εσωτερικής καύσεως (δηλ. του τύπου αξονικής ροής ή περιστρεφόμενου εμβόλου), που έχουν σχεδιαστεί ή τροποποιηθεί για την προώθηση αεροσκαφών ή "οχημάτων ελαφρότερων του αέρος" και τα ειδικά σχεδιασμένα εξαρτήματα αυτών. | - |

I.A9.003 | Φορτηγά, εκτός εκείνων που προσδιορίζονται στο σημείο 9A115, με έναν ή περισσότερους μηχανοκίνητους άξονες και ωφέλιμο βάρος άνω των 5 τόνων. Σημείωση: Αυτό το είδος περιλαμβάνει ρυμουλκούμενα οχήματα επίπεδης κλίνης, ημιρυμουλκούμενα και άλλα ρυμουλκούμενα οχήματα. | 9A115 |

B. ΛΟΓΙΣΜΙΚΟ

Αριθ. | Περιγραφή | Σχετικό είδος από το παράρτημα Ι του κανονισμού (ΕΚ) αριθ. 428/2009 |

I.B.001 | Λογισμικό που απαιτείται για την ανάπτυξη, την παραγωγή ή τη χρήση των ειδών του τμήματος Α (Αγαθά). |

Γ. ΤΕΧΝΟΛΟΓΙΕΣ

Αριθ. | Περιγραφή | Σχετικό είδος από το παράρτημα Ι του κανονισμού (ΕΚ) αριθ. 428/2009 |

I.C.001 | Τεχνολογία που απαιτείται για την ανάπτυξη, την παραγωγή ή τη χρήση των ειδών του τμήματος Α (Αγαθά). |

[1] ΕΕ L 322 της 22.11.2006, σ. 32.